Too "korratus" on väga  udune mõiste, mh seetõttu, et see on eitusena defineeritud. Keeruliseks läheb lugu ka seetõttu, et kirjutuslaual seisab keset korralagedust arvuti, mille kaudu - kui arvuti on muidugi korras - läheb privaatsfäär üle avalikuks sfääriks ja külvab korra puudumist võib-olla sinnagi või saab sealt omakorda kordalagundavaid impulsse. Privaatse ja avaliku ranget lahutamist vanas heas patriarhaalses vaimus igatsevad ilmselt meil mõnedki. Kuidas see moodsas maailmas, demokraatia ja sõnavabaduse puhul, võimalik peaks  olema, ma ei kujuta ette.